OpenLLM-France/wikimedia huggingface dataset:
# Benedek Fliegauf

Benedek "Bence" Fliegauf (Budapest, 15 d'agost de 1974) és un director de cinema i guionista hongarès. Va començar la seva carrera a la fi de la dècada de 1990 amb la creació principalment de documentals i curtmetratges. En 2002 va estrenar el seu primer llargmetratge, Forest, exhibit al Festival Internacional de Cinema de Berlín. El 2010 va estrenar Womb, en la qual els reconeguts actors Eva Green i Matt Smith van ser els protagonistes.

## Filmografia
### Com a director

| Any | Títol | Notes |
| 1999 | Határvonal | Documental |
| 2000 | Beszélő fejek | Curtmetratge |
| 2001 | Van élet a halál elött? | Documental |
| 2001 | Hypnosis | Curtmetratge |
| 2002 | Rengeteg | Llargmetratge |
| 2003 | The Line | Curtmetratge |
| 2003 | Dealer | Llargmetratge |
| 2004 | Európából Európába | Documental |
| 2004 | A sor | Curtmetratge |
| 2004 | Pörgés | Curtmetratge |
| 2007 | Tejút | Llargmetratge |
| 2008 | Csillogás | Documental |
| 2010 | Womb | Llargmetratge |
| 2012 | Csak a szél | Llargmetratge |
| 2016 | Lily Lane (Liliom ösvény) | Llargmetratge |
| 2021 | Rengeteg – mindenhol látlak | Llargmetratge |

## Referències

* ↑ «: IKONEN : interview Benedek Fliegauf Dealer Milky Way Marcus Stiglegger». www.ikonenmagazin.de. [Consulta: 12 maig 2019].
* ↑ «Womb». La Vanguardia. Arxivat de l'original el 2019-05-12. [Consulta: 12 maig 2019].
* ↑ «Eva Green clonará a su marido en 'Womb'» (en castellà). 20minutos.es - Últimas Noticias, 11-02-2009. [Consulta: 12 maig 2019].
# Benedetta Bolognesi

Benedetta Bolognesi és biotecnòloga i doctora en química per la Universitat de Cambridge. Des d'octubre de 2018 lidera el grup Protein Phase Transitions in Health and Disease a l'Institut de Bioenginyeria de Catalunya (IBEC).
Va estudiar un grau en Biotecnologia a la Università degli Studi di Pavia. Des del 2007 fins al 2011 va realitzar un doctorat en química sota la direcció del professor Chris Dobson a la Universitat de Cambridge. L'any 2011 es trasllada a Barcelona per realitzar una estada PostDoctoral al Centre de Regulació Genòmica (CRG) sobre la toxicitat de certs gens quan es sobreexpresen.
Des de l'any 2018 dirigeix el grup Protein Phase Transitions in Health and Disease a l'IBEC que te com a objectiu quantificar l'efecte de milers de mutacions sobre les porteïnes per crear mapes de mutacions que puguin explicar diferents malalties neurodegeneratives.

## Referències

* 1 2 Farreny, Meritxell. «25 científiques que has de conèixer». Núvol, 05-02-2019. [Consulta: 11 febrer 2019].
* 1 2 3 «El nuevo grupo del IBEC crea ‘mapas de impacto’ de mutaciones genéticas – Institute for Bioengineering of Catalonia (IBEC)» (en castellà). Institute for Bioengineering of Catalonia, 13-09-2018. [Consulta: 11 febrer 2019].
# Bene Efraïm

Els Bene Efraïm (en hebreu: בני אפרים) (en català: Els fills d'Efraïm) també són anomenats "Jueus Telugu" perquè parlen Telugu, són una petita comunitat de jueus que viuen principalment a Kottareddipalem, un poble fora de Guntur a Andhra Pradesh, l'Índia.
Els Bene Efraïm tenen una història similar a la dels Bnei Menashe, una tribu jueva que viu en el nord-est dels estats indis de Manipur i Mizoram, els Benie Menashe van esdevenir cristians amb l'arribada dels missioners baptistes a començaments del segle xix.
El 1981, unes 50 famílies de Kottareddipalem i Ongole (la capital del districte proper de Prakasham) van estudiar el judaisme, van aprendre hebreu, i van demanar el reconeixement de les altres comunitats jueves del món. La comunitat ha estat visitada en els darrers anys per diversos grups de rabins, que fins ara no han considerat adient donar el seu reconeixement a la comunitat dels Bene Efraïm.

## Referències

* Informació dels Bene Efraín Arxivat 2011-09-27 a Wayback Machine.
* Informació dels Bene Efraín Arxivat 2015-09-10 a Wayback Machine.
* Informació dels Bene Efraín
* Informació dels Bene Efraín Arxivat 2008-12-05 a Wayback Machine.
* Informació dels Bene Efraín Arxivat 2009-01-06 a Wayback Machine.
# Bonneauville

Bonneauville és una població dels Estats Units a l'estat de Pennsilvània. Segons el cens del 2000 tenia 1.378 habitants.

## Demografia

Segons el cens del 2000, Bonneauville tenia 1.378 habitants, 494 habitatges, i 383 famílies. La densitat de població era de 537,4 habitants per quilòmetre quadrat.
Dels 494 habitatges en un 40,3% hi vivien nens de menys de 18 anys, en un 61,7% hi vivien parelles casades, en un 12,3% dones solteres, i en un 22,3% no eren unitats familiars. En el 17,4% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,3% tenia menys de 18 anys, un 8,3% entre 18 i 24, un 32,7% entre 25 i 44, un 20,2% de 45 a 60 i un 9,6% 65 anys o més.
L'edat mediana era de 33 anys. Per cada 100 dones de 18 o més anys hi havia 89,5 homes.
La renda mediana per habitatge era de 40.221 $ i la renda mediana per família de 42.955 $. Els homes tenien una renda mediana de 31.350 $ mentre que les dones 20.804 $. La renda per capita de la població era de 15.720 $. Entorn del 9,5% de les famílies i el 13% de la població estaven per davall del llindar de pobresa.

## Poblacions properes

El següent diagrama mostra les poblacions properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonneauville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Bonneauville». American Fact Finder. Oficina del Cens dels Estats Units, 12-01-2010.
# Bloomberg BusinessWeek

Bloomberg Businessweek, coneguda fins al 2010 com BusinessWeek, és una revista setmanal de negocis publicada per Bloomberg L.P.. Aquesta publicació periòdica és una revista empresarial enfocada a les grans empreses, que compila dades d'empreses i els mostra en forma pública. A més, la publicació es va fer coneguda perquè any rere any realitza un sondeig mundial, establint així les 100 marques més reconegudes de tots els continents.

## Història

Va ser publicada per primera vegada el 1929, com a The Business Week, sota la direcció de Malcolm Muir, llavors president de l'empresa editorial McGraw-Hill.
Shepard va ser editor de la revista entre 1984 i 2005, quan va ser triat degà fundador de l'Escola de Graduats de CUNTO de Periodisme. Stephen J. Adler del diari de Wall Street va succeir a Shepard com a editor de BusinessWeek. El 2010 va ser adquirida per Bloomberg i va canviar el seu nom per l'actual.

## Referències

* 1 2 «Corporate History - Development». McGraw-Hill. Arxivat de l'original el 2007-08-07. [Consulta: 7 agost 2007].
* ↑ The Encyclopedia of the History of American Management
* ↑ McGraw-Hill company history
* ↑ The Journal of Màrqueting
* ↑ CUNY
# Bodas de sangre (pel·lícula)

Bodas de sangre és una coproducció francoespanyola de 1981 dirigida per Carlos Saura. És la primera part de la trilogia sobre el flamenc d'aquest director i és també l'adaptació cinematogràfica del ballet Crónica del suceso de bodas de sangre (1974) d'Antonio Gades, basat al seu torn en la tragèdia homònima de Federico García Lorca.

## Argument

El cos humà utilitza el llenguatge de la dansa per explicar la simple història d'un amor maleït. El ballet, que no és una eina casual de comunicació, comporta un munt de presumpcions pel que fa a l'amor i la mort, al pecat i el càstig.
La trama de la història és simple: una núvia s'escapa amb el seu amant el dia del seu casament. El nuvi segueix els dos amants i comença una baralla de navalles. Els rivals s'apunyalen mútuament i l'únic casament que hi ha és l'enllaç dels seus destins amb la mort. Un casament de sang.
A més de la bellesa extraordinària de la dansa expressada pels cossos dels ballarins al ritme del flamenc, la pel·lícula va més enllà i explora i analitza aquest tipus de pensaments respecte a un tema, l'amor pecaminós, que comporta tanta controvèrsia.

## Personatges i actors que els representen

* El pare:
* Leonardo: Antonio Gades
* La núvia: Cristina Hoyos
* El nuvi: Juan Antonio Jiménez
* La mare: Pilar Cárdenas
* La dona: Carmen Villena
* La dona que canta una cançó de bressol: Pepa Flores (Marisol)
* L'home que canta Sombrero: Pepe Blanco
* Convidats al casament: El Güito, Lario Díaz, Enrique Esteve, Elvira Andrés, Azucena Flores, Cristina Gombau, Marisa Neila, Antonio Quintana, Quico Franco, Candy Román
* Guitarristes: Emilio de Diego i Antonio Solera
* Cantaores: José Mercé i Gómez de Jerez

## Comentaris

La primera incursió de Carlos Saura en el gènere musical fou un gran èxit. La pel·lícula, basada en l'obra homònima de Federico García Lorca, se centra en l'assaig general de la companyia de dansa d'Antonio Gades i la representació final. Va ser la primera col·laboració entre tots dos.

## Nominacions i premis

Va formà part de la secció oficial al It was shown out of competition at the 34è Festival Internacional de Cinema de Canes.

### 37a edició de les Medalles del Cercle d'Escriptors Cinematogràfics

| Categoria | Premiat | Resultat |
| Millor pel·lícula | Bodas de sangre | Guanyador |
| Millor fotografia | Teo Escamilla | Guanyador |

## Vegeu també

* Bodas de sangre
* Carmen (pel·lícula de 1983)
* El amor brujo (pel·lícula de 1986)

## Referències

* ↑ ‘Bodas de sangre’: Carlos Saura llena de música y baile la tragedia de Federico García Lorca, El País, 22 de juny de 2018
* ↑ APUNTES SOBRE LA FILMACIÓN DE UN MITO. BODAS DE SANGRE: DEL TEATRO A LA DANZA Y DE LA DANZA AL CINE per Verónica Azkue, Revista Latente, 1; abril 2003, pp. 45-56
* ↑ «Festival de Cannes: Blood Wedding». festival-cannes.com. [Consulta: 7 juny 2009].
* ↑ «Medallas del CEC a la producción española de 1981». Círculo de Escritores Cinematográficos. Arxivat de l'original el 9 d'octubre de 2020. [Consulta: 11 desembre 2015].
# Blake Clark

Blake Clark (Macon, Geòrgia, 2 de febrer de 1946) és un actor i còmic estatunidenc. Clark ha estat amic de Jim Varney des de fa molt temps, que va reemplaçar després de la seva mort per al paper de la veu de Slinky Dog a Toy Story.

## Filmografia

* The Greatest American Hero (1981) (TV)
* Remington Steele (1982–89) (TV)
* M*A*S*H (1983) (TV)
* Hot Flashes (1984) (TV)
* Apt. 2C (1985) (TV)
* Moonlighting (1985) (TV)
* St. Elmo's Fire (1985)
* Newhart (1985–86) (TV)
* Long Time Gone (1986) (TV)
* The Facts of Life (1986) (TV)
* Gimme a Break! (1987) (TV)
* Women in Prison (1987–88) (TV)
* It's Garry Shandling's Show (1987–88) (TV)
* Fast Food (1989)
* Wired (1989)
* Johnny Handsome (1989)
* Midnight Caller (1991) (TV)
* Shakes the Clown (1991)
* Who's the Boss? (1991) (TV)
* Designing Women (1991) (TV)
* The Dark Wind (1991)
* Grave Secrets: The Legacy of Hilltop Drive (1992) (TV)
* Ladybugs (1992)
* Elixir d'amor número 9 (Love Potion No. 9) (1992)
* Toys (1992)
* Roseanne (1993) (TV)
* Fatal Instinct (1993)
* Grace Under Fire (1993–94) (TV)
* Comedy: Coast to Coast (1994) (TV)
* Thea (1994) (TV)
* La màscara (The Mask) (1994)
* Tales from the Crypt (1994) (TV)
* Home Improvement (1994–99) (TV)
* The Drew Carey Show (1995) (TV)
* Boy Meets World (1995–00) (TV)
* Alone in the Woods (1996)
* Coach (1996) (TV)
* Nothing to Lose (1997)
* Murphy Brown (1997) (TV)
* Tycus (1998) (V)
* Arliss (1998) (TV)
* The Waterboy (1998)
* Smart Guy (1998) (TV)
* Valerie Flake (1999)
* The Jamie Foxx Show (1999–00) (TV)
* Critical Mass (2000)
* Intrepid (2000)
* Unsolved Mysteries (2000) (TV)
* Bread and Roses (2000)
* Little Nicky (2000)
* Donut Men (2001)
* La bruta història de Joe Porc (Joe Dirt) (2001)
* Corky Romano (2001)
* Sabrina, the Teenage Witch (2001) (TV)
* Back by Midnight (2002)
* Mr. Deeds (2002)
* Eight Crazy Nights (2002)
* BachelorMan (2003)
* Lucky (2003) (TV)
* Lost at Home (2003) (TV)
* Intolerable Cruelty (2003)
* 50 primeres cites (50 First Dates) (2004)
* The Ladykillers (2004)
* Cold Case (2004) (TV)
* Todd's Coma (2005) (TV)
* My Name Is Earl (2005) (TV)
* The Benchwarmers (2006)
* I'm Reed Fish (2006)
* Everybody Hates Chris (2006) (TV)
* Car Babes (2006)
* I Now Pronounce You Chuck and Larry (2007)
* Strange Wilderness (2008)
* Leatherheads (2008)
* Wieners (2008)
* Superagent 86 de pel·lícula (2008)
* Bedtime Stories (2008)
* American Cowslip (2009)
* Son of Mourning (2009)
* Toy Story 3 (2010)
* Grown Ups (2010)
* Good Luck Charlie (2010) (TV)
* Community (2010) (TV)
* Rango (2011)
* Hawaiian Vacation (2011)
* Toy Story 4 (2019)

## Referències

* ↑ «Blake Clark» (en anglès). The New York Times.
# Bombardier Challenger 300

El Challenger 300 és un avió de negocis mitjà produït per Bombardier Aerospace. Va ser anunciat el 1999 i va realitzar el primer vol l'agost de 2001, començant les entregues als primers clients el gener de 2004. El 2014 es va introduir al mercat el Challenger 350, una versió millorada amb un abast d'uns 5.900 km.

## Desenvolupament
### Challenger 300

La versió original Challenger 300 va ser anunciada al Saló de l'Aeronàutica de París del 1999 amb el nom de Bombardier Continental. Era un disseny completament nou i va rebre l'aprovació tipus de la Transport Canada el maig de 2003, seguida de la certificació dels Estats Units i europea el juny. La seva producció es realitza a Wichita, Kansas.

### Challenger 350

Aquesta versió millorada va volar per primer cop el març de 2013 i va entrar en servei el maig de 2014. Compta amb un major empenyiment del turboventiladors Honeywell HTF7000 arribant als 33 kN (un 7,3% més) gràcies a modificacions dels programari de control. També s'afegeixen un winglets inclinats, allargant lleugerament la longitud alar. Això permet fins a 408 kg més de càrrega amb el combustible/abast màxim. Altres millores inclouen unes finestres de cabina un 20% més altres i acabats més luxosos. El preu inicial de venda era de 25,9 milions de dòlars.

## Especificacions

| Variant | Challenger 300 | Challenger 350 |
| Tripulació | Dos | Dos |
| Capacitat | 8 a 9 | 9 (estàndard) |
| Longitud | 20,92 m | 20,92 m |
| Longitud alar | 19,46 m | 21,0 m |
| Alçada | 6,20 m | 6,1 m |
| Àrea alar | 48,5 m² | 48,5 m² |
| Pes màxim a l'enlairament (MTOW) | 17.622 kg | 18.416 kg |
| Pes operatiu en buit (OEW) | 10.659 kg | 11.249 kg |
| Capacitat de combustible | 6.418 kg | 6.418 kg |
| Càrrega màxima | 1.588 kg | 1.542 kg |
| Turboventiladors (2×) | Honeywell HTF7000 | Honeywell HTF7350 |
| Empenyiment (ISA + 15 °C) | 30,4 kN | 33 kN |
| Velocitat màxima | Mach 0,82 / 470 kn / 870 km/h | Mach 0,83 / 477 kn / 882 km/h |
| Velocitat de creuer | Mach 0,80 / 459 kn / 850 km/h | Mach 0,80 / 459 kn / 850 km/h |
| Abast (8 passatgers i 2 pilots, velocitat de creuer) | 3.100 nmi / 5.741 km | 3.200 nmi / 5.926 km |
| Sostre de vol | 45.000 peus / 13.716 m | 45.000 peus / 13.716 m |
| Distància d'enlairament (ISA, MTOW) | 1.466 m | 1.474 m |
| Distància d'aterratge (ISA, MLW) | 792 m | 826 m |

## Vegeu també

* Cessna Citation X
* Dassault Falcon 2000
* Embraer Legacy 600
* Gulfstream G280
* Hawker 4000

## Referències

* ↑ Bombardier (14 juny 2003). "Trio of new Bombardier Business jets mark Paris Air Show debut". Nota de premsa.
* ↑ «Flight test: Bombardier Challenger 300 - Polished player». Flight International, 03-02-2004.
* ↑ Graham Warwick «Challenger 300 makes its service entry with Flexjet». Flight International, 20-01-2004.
* ↑ William Garvey and Fred George «Bombardier Unveils Challenger 350». Aviation Week, 27-05-2013.
* ↑ «Challenger 300 Factsheet». Bombardier, 2006.
* ↑ «Challenger 350 Brochure and Factsheet». Bombardier, 2016. Arxivat de l'original el 2017-04-21.

## Enllaços externs

* Web del Challenger 350 a Bombardier
# Bombardier Global Express

Els Bombardier Global Express són una gamma d'avions privats de gran abast dissenyats i fabricats per Bombardier a Toronto, Canadà.

## Operadors

El Maig de 2018, després de 20 anys de la seva introducció, hi ha més de 750 avions privats Global Express en servei arreu el món.

## Especificacions

| Model | Global 5000 | 5500 | Global 6000 | 6500 |
| Tripulació | 3 | 3 | 4 | 4 |
| Màxim passatgers | 13 | 16 | 13 | 17 |
| Longitud | 29,51 m | 29,51 m | 30,30 m | 30,30 m |
| Ales | 28,65 m, amb una àrea de 94,85 m² | 28,65 m, amb una àrea de 94,85 m² | 28,65 m, amb una àrea de 94,85 m² | 28,65 m, amb una àrea de 94,85 m² |
| Alçada | 7,77 m | 7,77 m | 7,77 m | 7,77 m |
| Longitud de la cabina | 12,41 m | 12,41 m | 13,18 m | 13,18 m |
| Secció de la cabina | 2,41 m màxim, 1,98 m a nivell del terra, 1,88 m d'alçada | 2,41 m màxim, 1,98 m a nivell del terra, 1,88 m d'alçada | 2,41 m màxim, 1,98 m a nivell del terra, 1,88 m d'alçada | 2,41 m màxim, 1,98 m a nivell del terra, 1,88 m d'alçada |
| Pes màxim a l'envol | 41.957 kg | 41.957 kg | 45.132 kg | 45.132 kg |
| Pes operatiu bàsic | 23.070 kg | 23.070 kg | 23.691 kg | 23.691 kg |
| Combustible màxim | 17.804 kg | 17.804 kg | 20.434 kg | 20.434 kg |
| Càrrega màxim | 3,238 kg | 3,238 kg | 2,617 kg | 2,617 kg |
| Motors | BR710A2-20 | R-R Pearl | BR710A2-20 | R-R Pearl |
| Empenyiment | 14.750 lbf (65,6kN) | 15.125 lbf (67,3 kN) | 14.750 lbf (65,6kN) | 15.125 lbf (67,3 kN) |
| Velocitat màxima | Mach 0,89 | Mach 0,90 | Mach 0,89 | Mach 0,90 |
| de creuer | Mach 0,88 (504 kt / 934 km/h) alta velocitat, Mach 0,85 (487 kt / 902 km/h) típica | Mach 0,88 (504 kt / 934 km/h) alta velocitat, Mach 0,85 (487 kt / 902 km/h) típica | Mach 0,88 (504 kt / 934 km/h) alta velocitat, Mach 0,85 (487 kt / 902 km/h) típica | Mach 0,88 (504 kt / 934 km/h) alta velocitat, Mach 0,85 (487 kt / 902 km/h) típica |
| Abast a Mach 0,85 (amb reserves IFR segons NBAA, ISA, 8 passatges) | 5.200 nm / 9.630 km | 5.700 nm / 10.556 km | 6.000 nm / 11.112 km | 6.600 nm / 12.223 km |
| Distància d'enlairament (SL, ISA, MTOW) | 5.540 ft / 1.689 m | 5.490 ft / 1.674 m | 6.476 ft / 1.974 m | 6.370 ft / 1.942 m |
| Distància d'aterratge (SL, ISA, MLW) | 2.207 ft / 673 m | 2.207 ft / 673 m | 2.236 ft / 682 m | 2.236 ft / 682 m |
| Altitud | Max. 51.000 ft / 15.545 m, Inicial de creuer 41.000 ft / 12.497 m (MTOW) | Max. 51.000 ft / 15.545 m, Inicial de creuer 41.000 ft / 12.497 m (MTOW) | Max. 51.000 ft / 15.545 m, Inicial de creuer 41.000 ft / 12.497 m (MTOW) | Max. 51.000 ft / 15.545 m, Inicial de creuer 41.000 ft / 12.497 m (MTOW) |

## Referències

* ↑ BOMBARDIER IN ONTARIO. Bombardier Aerospace [Consulta: 8 juny 2018].
* ↑ Kerry Lynch «Bombardier Adds Pair of New Globals». AIN online, 27-05-2018.
* ↑ «Global 5000 Factsheet». Bombardier, 2017.
* ↑ «Global 5500 Factsheet». Bombardier, 2018.
* ↑ «Global 6000 Factsheet». Bombardier, 2017.
* ↑ «Global 6500 Factsheet». Bombardier, 2018.

## Enllaços externs

* Pàgina oficial de la gamma Bombardier Global
* Anàlisi del Bombardier Global 5000
# Boukhadra

Boukhadra és un municipi (baladiyah) de la província o wilaya de Tébessa a Algèria. A l'abril de 2008 tenia una població censada de 10 701 habitants.
Està situat al nord-est del país, sobre la Serralada de l'Atles i a prop de la frontera amb Tunísia.

## Referències

* ↑ Informació demogràfica d'Algèria Consultat el 30 d'agost de 2018.
# Boulaide

Boulaide (luxemburguès Bauschelt, alemany Bauschleiden) és una comuna i petita ciutat del nord-oest de Luxemburg. Es troba al cantó de Wiltz, que forma part del districte de Diekirch.
El 2005, la vila de Boulaide, ques és situada al sud de la comuna, tenia 378 habitants. Altres ciutats de la comuna són Baschleiden i Surré.

## Població

| Nacionalitat | Població | % |
| luxemburguesos | 621 | 84,60% |
| Forasters | 113 | 15,40% |
| - portuguesos | 28 | 3,81% |
| - francesos | 1 | 0,14% |
| - italians | 6 | 0,82% |
| - belgues | 32 | 4,36% |
| - alemanys | 8 | 1,09% |
| - iugoslaus | 9 | 1,23% |
| - altres | 29 | 3,95% |

## Evolució demogràfica

| Any | Població |
| 15/02/2001 | 734 |
| 01/01/2002 | 756 |
| 01/01/2003 | 772 |
| 01/01/2004 | 788 |
| 01/01/2005 | 817 |

## Burgmestres

* 1844-1879 Jean Reding
* 1879-1918 Jean-Pierre Derneden
* 1918-1935 Nicolas Meyers
* 1935-1946 Nicolas Brachmond
* 1946-1968 Emile Jacques
* 1968-1976 Nicolas Schockmel
* 1976-2005 Pierre Blasius
* 2005- René Daubenfeld
# Brian Kendrick

Brian David Kendrick (29 de maig del 1979 -), més conegut al ring com a Brian Kendrick és un lluitador professional estatunidenc que treballa a la marca Smack Down de World Wrestling Entertainment (WWE).

## Enllaços externs

* Perfil a WWE.com (anglès)
# Ca l'Espanyol del carrer de la Cort

Ca l'Espanyol del carrer de la Cort és una casa renaixentista de Valls (Alt Camp) protegida com a Bé Cultural d'Interès Local.

## Descripció

Edifici situat entre mitgeres, en el carrer Cort. És una construcció de cinc altures, planta baixa, entresòl i tres pisos. El portal original d'accés, que serveix per a l'accés a la Llibreria Roca, es format per un gran arc de mig punt adovellat amb un escut a la dovella clau que marca la data de 1666. Destaca també la volada del pis superior, suportada per grans mènsules. També la barana metàl·lica, amb decoracions vegetals seriades. Als pisos superiors, de factura posterior, destaquen també finestres balconeres amb volades de pedra i baranes metàl·liques amb decoració geomètrica seriada.

## Referències

* ↑ «Ca l'Espanyol del carrer de la Cort». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Brestovec (Nitra)

* No s'ha de confondre amb Brestovec (Trenčín).
Brestovec és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 481 habitants.

## Història

La primera menció escrita de la vila es remunta al 1327.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
* ↑ «História obce – Obec Brestovec – Szilas község» (en eslovac). Arxivat de l'original el 2022-08-07. [Consulta: 7 agost 2022].